10. การควบคุมภายใน

  ในการประชุมคณะกรรมการบริษัท ครั้งที่ 2/2546 เมื่อวันที่ 19 มีนาคม 2546
  โดยมีกรรมการตรวจสอบทั้ง 3 ท่าน เข้าร่วมประชุมด้วย
  คณะกรรมการบริษัทได้มีความเห็นเกี่ยวกับระบบการควบคุมภายในของบริษัทและบริษัทย่อย
  สำหรับปี 2546 ที่ผ่านมาในด้านต่าง ๆ 5 ส่วน สรุปได้ดังนี้

1.  องค์กรและสภาพแวดล้อม (Organizational Control and Environment Measure)

    จากมติที่ประชุมสามัญผู้ถือหุ้นประจำปี 2545 เมื่อวันที่ 22 เมษายน และ 22 พฤษภาคม 2545
    ส่งผลให้บริษัทมีการเปลี่ยนแปลงคณะกรรมการและผู้บริหารของบริษัทอย่างมีนัยสำคัญ
    และผู้บริหารกลุ่มใหม่ได้มีการนำพันธมิตรทางธุรกิจใหม่ ๆ เข้ามาเพื่อเพิ่มรายได้ให้กับบริษัท
    อาทิเช่น การเป็นผู้จัดจำหน่ายสินค้าเพลงให้กับค่ายเพลงไทยและสากลต่าง ๆ เช่น ค่ายโซนี่
    บีอีซี มิวสิค เอ็นเทอร์เทนเม้นท์ ค่ายยูนิเวอร์ซัล มิวสิค ค่ายเรดบีท เป็นต้น การทำธุรกิจ
    Modern Trade
    โดยการจัดสถานที่จำหน่ายสินค้าภาพยนตร์และเพลงตามพื้นที่ศูนย์การค้าปลีกขนาดใหญ่ต่าง ๆ
    และบริษัทมีนโยบายในการดำเนินธุรกิจภาพยนตร์และเพลง ภายใต้ชื่อ บริษัท ดิจิตอล ออนป้า
    อินเตอร์เนชั่นแนล จำกัด (มหาชน) เพียงบริษัทเดียวตั้งแต่ต้นปี 2546 เป็นต้นไป

    ที่ประชุมคณะกรรมการบริษัท ครั้งที่ 10/2545 เมื่อวันที่ 25 ตุลาคม 2545 ได้อนุมัติแผนธุรกิจ
    และงบประมาณรายเดือน สำหรับปี 2546 เพื่อใช้เป็นเป้าหมายและแนวทางการในปฏิบัติงาน
    โดยกำหนดให้มีการพิจารณาเปรียบเทียบผลการดำเนินงานจริงกับแผนงาน
    เสนอต่อที่ประชุมกรรมการบริษัท

  2. การบริหารความเสี่ยง (Risk Management Measure)

    บริษัทให้ความสำคัญกับการบริหารความเสี่ยง โดยการมอบหมายให้คณะกรรมการบริหาร
    และคณะผู้บริหารระดับสูง คือหัวหน้าเจ้าหน้าที่การเงิน และผู้อำนวยการฝ่ายเป็นผู้พิจารณา
    ประเมิน และวิเคราะห์ความเสี่ยงที่บริษัทประสบอยู่ ตลอดจนหาแนวทางแก้ไข
    และนำเสนอประเด็นความเสี่ยงที่สำคัญ และมีนัยสำคัญต่อประธานเจ้าหน้าที่บริหาร
    และที่ประชุมคณะกรรมการบริษัทต่อไป

3.  การควบคุมการปฏิบัติงานของฝ่ายบริหาร (Management Control Activities)

    มีการจัดตั้งคณะกรรมการบริหาร และ ผู้บริหารระดับสูงระดับผู้อำนวยการฝ่าย
    เพื่อกำกับดูแลการปฏิบัติงานของแต่ละฝ่ายงานในบริษัทว่าเป็นไปตามแนวทางและนโยบายที่กำหนดไว้

    ทุกสัปดาห์ จะมีการจัดการประชุมคณะเจ้าหน้าที่บริหารระดับผู้จัดการฝ่ายขึ้นไป
    โดยมีประธานเจ้าหน้าที่บริหารเป็นประธานที่ประชุม
    เพื่อติดตามและรายงานผลการปฏิบัติงานในด้านต่าง ๆ เช่น ด้านการตลาด การเงิน
    และการผลิต เป็นต้น อีกทั้งการเสนอปัญหาต่าง ๆ เพื่อร่วมกันพิจารณาหาแนวทางแก้ไข
    และเมื่อมีปัญหาหรือประเด็นที่สำคัญ เช่น เรื่องที่เกี่ยวข้องกับนโยบาย
    หรือเป้าหมายในการดำเนินธุรกิจจะเสนอเรื่องต่อที่ประชุมคณะกรรมการบริษัทต่อไป

4.  ระบบสารสนเทศและการสื่อสารข้อมูล (Information and Communication Measure)

    ผู้บริหารบริษัทกลุ่มใหม่ ได้ตัดสินใจยกเลิกการใช้ระบบคอมพิวเตอร์ซอฟแวร์สำเร็จรูป IFCA
    ซึ่งบริษัทได้ติดตั้งมาตั้งแต่ปี 2543 แต่ไม่สามารถใช้งานได้อย่างเต็มรูปแบบ
    และนำระบบคอมพิวเตอร์ซอฟแวร์สำเร็จรูป SIM WORLD มาใช้แทน ซึ่งระบบ SIM WORLD
    มีต้นทุนการลงทุนที่ต่ำกว่าและมีประสิทธิภาพสูงกว่า IFCA มาก

    สำหรับการนัดประชุมกรรมการบริษัท มีการออกหนังสือนัดประชุมอย่างน้อย 7 วัน
    และได้มีการส่งเอกสารประกอบการประชุมที่จำเป็นและเพียงพอต่อการพิจารณาก่อนการประชุม
    และมีการบันทึกรายงานการประชุมในประเด็นต่าง ๆ ที่สำคัญ เช่น
    รายนามกรรมการที่ไม่เข้าร่วมประชุม การซักถามของกรรมการ
    ความเห็นของกรรมการพร้อมเหตุผลประกอบ เป็นต้น นอกจากนั้นแล้ว
    ยังมีการนำเสนอผลการดำเนินงานรายเดือน และรายไตรมาสของบริษัทและบริษัทย่อย
    โดยแยกพิจารณาเป็นกลุ่มธุรกิจต่าง ๆ
    เพื่อให้ที่ประชุมกรรมการรับทราบผลการดำเนินงานของบริษัท

    5. ระบบการติดตาม (Monitoring)

    ด้วยระบบคอมพิวเตอร์ซอฟแวร์ SIM WORLD
    ทำให้ระบบการประมวลผลข้อมูลของบริษัททำได้อย่างรวดเร็ว มีประสิทธิภาพ
    ผู้บริหารสามารถเรียกดูรายงานผลการปฏิบัติงานที่จำเป็นได้ทันที ตัวอย่างเช่น
    รายงานยอดขายสินค้า รายงานแสดงความเคลื่อนไหวของสินค้า เป็นต้น
    โดยที่ระบบดังกล่าวสามารถประมวลผลในรายละเอียดได้ถึงแต่ละประเภทสินค้า เช่น
    ยอดขายของเพลงแต่ละอัลบั้มรายวัน สะสมรายสัปดาห์ สะสมรายเดือน เป็นต้น
    ซึ่งทำให้ฝ่ายจัดการสามารถติดตามและแก้ไขป้องกันความเสี่ยงที่อาจเกิดขึ้นได้

  ทั้งนี้ระบบควบคุมภายในที่มีอยู่ในปัจจุบันถือว่ามีความเพียงพอในระดับหนึ่ง
  ซึ่งสามารถป้องกันการนำทรัพย์สินของบริษัทไปใช้โดยไม่มีอำนาจได้

  สำหรับข้อควรปรับปรุงในระบบควบคุมภายในที่ทางผู้สอบบัญชี คือ บริษัท สำนักงาน เอินส์ท แอนด์
  ยัง จำกัด ซึ่งเป็นผู้ตรวจสอบงบการเงินประจำงวดปี 2545
  ได้ให้ความเห็นรายงานข้อสังเกตในการตรวจสอบบัญชีประจำปี 2545 (Management Letter)
  ว่าบริษัทและบริษัท ดิจิตอล ไร้ท์ พิคเจอร์ส จำกัด (มหาชน)
  ยังมีข้อควรปรับปรุงในระบบการควบคุมภายในที่มีสาระสำคัญในด้านระบบการควบคุมสินค้าคงเหลือ
  ซึ่งที่ประชุมคณะกรรมการบริษัทได้ให้ความเห็นว่า
  การที่บริษัทและบริษัทย่อยไม่สามารถปฏิบัติงานในด้านการควบคุมภายในได้อย่างเต็มที่
  มีสาเหตุจากการที่บริษัทอยู่ในระหว่างการเปลี่ยนแปลง แก้ไขระบบฐานข้อมูลด้วยคอมพิวเตอร์
  เพื่อทดแทนระบบเก่าที่ยังใช้ระบบ Mannual

  คณะกรรมการได้ร่วมพิจารณาแนวทางในการแก้ไขที่เสนอโดยฝ่ายจัดการ ดังต่อไปนี้

+----------------------------------+-----------------------------------+
|   ข้อควรปรับปรุง                    |   แนวทางแก้ไขและความคืบหน้า          |
+----------------------------------+-----------------------------------+
|   1.                             |   1. ได้กำหนดให้การเบิกจ่ายสินค้า       |
|   ค                              |   ต้องมีเอกสาร                      |
| วรปรับปรุงการควบคุมการเบิกสินค้าคงเหลือ |                                   |
|                                  |   อย่างเป็นทางการ                   |
|                                  |   มีการอนุมัติโดยผู้มีอำนาจ และ          |
|                                  |                                   |
|                                  |   ต้องมีการลงลายมือชื่อผู้รับสินค้าด้วย      |
+----------------------------------+-----------------------------------+
|   2.                             |   2.                              |
|   ร                              |   บริษัท                            |
| ะบบการปันส่วนค่าแรงงานและโสหุ้ยการผลิต | จะนำระบบต้นทุนมาตรฐานมาใช้ในการปันส่วน |
|                                  |                                   |
|                                  |   ค่าแรงงานและโสหุ้ยการผลิต           |
|                                  |   รวมทั้งจะมีการปันส่วน                |
|                                  |                                   |
|                                  |   ค่าลิขสิทธิ์ตัดจ่ายเข้าตามประเภทธุรกิจ    |
|                                  |   เช่น โรงภาพ-                     |
|                                  |                                   |
|                                  |   ยนตร์ ตลาดเช่า ตลาดขาย และเคเบิ้ลทีวี |
+----------------------------------+-----------------------------------+

  ทั้งนี้ที่ประชุมคณะกรรมการได้พิจารณาเห็นชอบแนวทางแก้ไขข้างต้น
  และกำหนดระยะเวลาที่จะแก้ไขข้อควรปรับปรุงที่ยังไม่ได้ดำเนินการแก้ไขให้เสร็จสิ้นภายในไตรมาสที่
  2 ของปี 2546